Til å begynne med bestod anlegget av to kokvannsreaktorer, hver med en effekt på 160 MW. Disse reaktorene ble produsert av Bechtel og GE etter 1963-avtalen mellom India, USA og Det internasjonale atomenergibyrået (IAEA). Senere ble to nye og mer kraftfulle reaktorer bygd ved anlegget, disse med en samlet maksimal effekt på 980 MW. Anlegget har i dag fire reaktorer, og disse har en maksimal effekt på om lag 1 400 MW. Dette betyr at anlegget i Tarapur er det største kjernekraftverket i India.